ลุงแท็กซี่ 8 ล้านให้คนใกล้ชิดโอนเงิน 14970 บาท คืนเจ้าของอู่แล้ว (คลิป)
ลุงแท็กซี่ 8 ล้านให้คนใกล้ชิดโอนเงิน 14970 บาท คืนเจ้าของอู่แท็กซี่ บอกต่อไปจะไม่พูดเรื่องนี้อีก และไม่รู้ว่าลุงอยู่ไหนจากกรณีที่ นายสิทธิชัย ใกล้ชิด คนขับแท็กซี่วัย 72 ปี เจอพิษโควิด-19 ทำให้ไม่มีผู้ใช้บริการ จนได้รับเงินบริจาคจากผู้ใจบุญทั่วสารทิศ เป็นเงินกว่า 8 ล้านบาท ซึ่งเจ้าของอู่แท็กซี่อ้างว่า ลุงสิทธิชัย ได้ค้างค่าเช่าแท็กซี่ 1400 บาท ส่วนลูกชายค้างค่าเช่า 13730 บาท จนปัจจุบันก็ยังไม่ยอมจ่าย ชอบอ้างว่ารถพังโดยเข้าแจ้งความไว้แล้วที่ สภ.บางปู จ.สมุทรปราการล่าสุด เมื่อเวลา 13.00 น. วันที่ 13 พ.ค.63 นายปรีชา เจ้าของอู่แท็กซี่มังกรเจ้าพระยา ได้เดินทางมาที่ สภ.เมืองสมุทรปราการ ได้เดินทางเข้าพบ ร.ต.ท.อดิเทพ โพธิ์เจริญ รอง สว.สอบสวน สภ.เมืองสมุทรปราการ เพื่อถอนแจ้งความ หลังจากที่ลุงสิทธิชัย ได้ให้เพื่อนสนิทโอนเงิน 14970 บาท เข้ามาซึ่งใช้หนี้ที่ค้างค่าเช่ารถให้ตนเรียบร้อยแล้วทั้งนี้ ภายหลังจากนายปรีชา พบพนักงานสอบสวน โดยใช้เวลา 30 นาที ก่อนที่ นายปรีชา พูดสั้นๆ ว่า ที่ตนเองมาขอถอนแจ้งความ เนื่องจากตน ได้เงินคืนครบตามจำนวนที่นายสิทธิชัยค้างอยู่คืนทั้งหมด โดนตนเองก็ไม่ทราบว่าขณะนี้นายสิทธิชัย อยู่ที่ไหน เนื่องจากนายสิทธิชัย ติดต่อโอนผ่านมาทางลูกชาย ต่อไปนี้ตนไม่ขอเกี่ยวข้องกับเรื่องดังกล่าวแล้ว และของดให้สัมภาษณ์กับกระแสดราม่าที่เกิดขึ้น และต้องขอบคุณสื่อที่ทำให้ตนเองได้เงินคืน
ลุงแท็กซี่ 8 ล้านให้คนใกล้ชิดโอนเงิน 14970 บาท คืนเจ้าของอู่แท็กซี่ บอกต่อไปจะไม่พูดเรื่องนี้อีก และไม่รู้ว่าลุงอยู่ไหน 
ลุงแท็กซี่,ลุงแท็กซี่ 8 ล้าน,เงินบริจาค 8 ล้าน,สิทธิชัย ใกล้ชิด,สมุทรปราการ,ข่าวทั่วไป